คู่มือปฏิบัติงานกรณีระบบสารสนเทศล่ม (Downtime SOPs / Action Card)
กลุ่มงานเทคนิคการแพทย์และพยาธิวิทยาคลินิก (ห้อง Lab) โรงพยาบาลปราสาท จังหวัดสุรินทร์
🚨 เมื่อได้ยินประกาศรหัส "IT ปาป้า" (ระบบล่ม) หรือ "IT เจ็บจี๊ด" (Ransomware)
สิ่งที่ต้องทำทันที (Immediate Actions):
1. หยุดใช้คอมพิวเตอร์หลัก (HIS/LIS): ห้ามพยายามบันทึกข้อมูลเข้าระบบเด็ดขาด
· (กรณี IT เจ็บจี๊ด/Ransomware: ห้ามปิดเครื่อง (Shut down) เด็ดขาด ให้ถอดสาย LAN ออกจากหลังคอมพิวเตอร์ที่ใช้ระบบ HIS/LIS ทุกเครื่องทันที
2. จัดการเครื่องตรวจวิเคราะห์ (Analyzers): หากเครื่อง Analyzer เชื่อมต่อกับระบบเครือข่ายหลักของโรงพยาบาล ให้ตัดการเชื่อมต่อ (Disconnect) และเปลี่ยนไปใช้โหมด Standalone (สั่งงานและปริ้นท์ผลที่หน้าเครื่องโดยตรง)
3. เปิด BCP Box: หัวหน้าเวรนำ "กล่อง BCP ฉุกเฉิน" ออกมา เตรียมสมุดลงทะเบียนรับสิ่งส่งตรวจ (Logbook), ปากกาเคมี (Marker), และแบบฟอร์มรายงานผล
4. เตรียมระบบสื่อสาร: เตรียมโทรศัพท์ภายใน / วิทยุสื่อสาร สำหรับการแจ้งผลค่าวิกฤต (Critical Value) ไปยัง ER, ICU และ Ward
🏥 ขั้นตอนการปฏิบัติงาน (Manual Operations)
1. จุดรับสิ่งส่งตรวจ (Specimen Receiving)
· รับ "ใบสั่งตรวจ Lab (Lab Downtime Form)" พร้อมสิ่งส่งตรวจ (หลอดเลือด/ปัสสาวะ/อื่นๆ) จากพนักงานเดินเอกสาร (Runner)
· ตรวจสอบความถูกต้อง: ต้องมี ชื่อ-สกุล และ HN ผู้ป่วย เขียนอยู่บนใบ Request ชัดเจน
· สำคัญบังคับ: หลอดเลือด (Tube) หรือภาชนะใส่สิ่งส่งตรวจ ต้องเขียน ชื่อ-สกุล และ HN ด้วยปากกาเคมี (Marker) ให้ชัดเจนเท่านั้น (ห้ามใช้กระดาษกาวหรือพลาสเตอร์แปะทับ เพราะอาจหลุดลอกหายได้)
· หากข้อมูลบนใบ Request กับบนหลอดเลือดไม่ตรงกัน หรือไม่มีชื่อบนหลอดเลือด ให้ "ปฏิเสธการรับ" และแจ้งหน่วยงานต้นทางเจาะเลือดส่งมาใหม่ทันที
· ลงทะเบียนรับและให้หมายเลข (Lab Number) แบบ Manual ในสมุด Logbook
2. กระบวนการตรวจวิเคราะห์ (Testing)
· เจ้าหน้าที่สั่งรันเครื่องตรวจวิเคราะห์ (Analyzers) แบบ Manual (พิมพ์ชื่อผู้ป่วย/Lab Number ที่หน้าจอเครื่องโดยตรง)
· กรณีเป็นรายการตรวจที่ทำด้วยวิธี Manual (เช่น ดูสเมียร์เลือด, ตรวจปัสสาวะ) ให้ทำตามมาตรฐานปกติและจดผลลงกระดาษทด
3. การรายงานผล (Reporting)
· นำกระดาษ Print out (Slip) ที่ออกจากเครื่อง Analyzer มาเย็บติด (Staple) เข้ากับใบ "Lab Downtime Form" ของผู้ป่วยรายนั้นๆ พร้อมเซ็นชื่อผู้ตรวจวิเคราะห์กำกับ
· หากเครื่องปริ้นท์ไม่ได้ ให้คัดลอกผลลงในใบ "Lab Downtime Form" ด้วยลายมือที่อ่านง่าย ชัดเจน
· วางเอกสารที่รายงานผลสำเร็จแล้วไว้ที่จุดรับผล รอให้พนักงานเดินเอกสาร (Runner) ของแต่ละตึกมารับกลับไป
4. การจัดการค่าวิกฤต (Critical Value Management)
· หากพบค่าวิกฤต: ห้ามรอ Runner มารับผลเด็ดขาด
· เจ้าหน้าที่ Lab ต้อง โทรศัพท์หรือใช้วิทยุสื่อสาร แจ้งผลไปยังหน่วยงานต้นทาง (Ward, ER, ICU) ทันที
· ให้พยาบาลปลายทางทำ Read-back (ทวนคำสั่ง/ทวนผล) ทุกครั้ง
· บันทึกชื่อผู้รับสาย แผนก และเวลาที่แจ้งผล ลงในใบ Lab Downtime Form
เมื่อได้ยินประกาศรหัส "IT ปาป้า 3" หรือ "IT เจ็บจี๊ด 3" (ระบบใช้งานได้ปกติ)
ขั้นตอนการกู้คืนข้อมูล (Recovery Phase/Backlog Data Entry):
1. รอหน่วยงานต้นทางคีย์คำสั่ง: ห้อง Lab ต้องรอให้พยาบาล/แพทย์จาก ER, OPD, IPD ดำเนินการคีย์คำสั่งตรวจ Lab (Doctor Order) ย้อนหลังเข้าระบบ HIS ให้เสร็จสิ้นก่อน (หากยังไม่มี Order เข้ามา จะคีย์ผลไม่ได้)
2. การคีย์ผลตรวจย้อนหลัง:
2.1. จับคู่ "ใบสั่งตรวจ Lab Manual" ที่ตรวจเสร็จแล้ว กับรายการ Order ในระบบ LIS/HIS
2.2. คีย์ผลการตรวจวิเคราะห์ย้อนหลังเข้าระบบให้ครบถ้วน (หรือตรวจสอบผลที่เครื่อง Analyzer ส่งเข้า LIS ถ้าระบบเชื่อมต่อกลับมาแล้ว)
2.3. กดยืนยัน/Approve ผลการตรวจ เพื่อให้ผลปรากฏในหน้าจอของแพทย์ และเพื่อให้ระบบเริ่มคิดค่าใช้จ่าย (Billing)
3. ตรวจสอบความสมบูรณ์:
3.1. หัวหน้าเวร Lab ตรวจสอบยอดจำนวนสิ่งส่งตรวจในสมุด Logbook เทียบกับยอดในระบบ HIS/LIS ประจำวัน
3.2. ประทับตรา "คีย์ข้อมูลแล้ว" บนใบสั่งตรวจ Lab Manual ทุกใบ และจัดเก็บเข้าแฟ้มตามลำดับเวลา เพื่อเป็นหลักฐานหากมีการตรวจสอบย้อนหลัง
ข้อควรระวังพิเศษสำหรับหรับห้อง Lab:
ความปลอดภัยทางไซเบอร์ของเครื่องมือแพทย์ (Medical Device Cybersecurity): เครื่อง Analyzers บางรุ่นใช้ระบบปฏิบัติการเก่า (เช่น Windows XP/7) ซึ่งเสี่ยงต่อ Ransomware มาก หากเกิดรหัส "IT เจ็บจี๊ด" การตัดการเชื่อมต่อระหว่างเครือข่ายคอมพิวเตอร์ทั่วไปกับเครือข่ายเครื่องมือแพทย์ เป็นสิ่งแรกที่ต้องทำ เพื่อปกป้องเครื่องมือราคาแพงไม่ให้ติดไวรัส

